Inatendaran ni Mr. Elmer Guerrero Bromeo, Federated Farmers President ti 4 nga aldaw ti “Makina-Saka 2012” 2nd Agri-Machinery Roadshow, Conference of Irrigators Associations and Agricultural & Fishery Councils idi Hulio 4-7, 2012 iti World Trade Center, Manila.
Naiparang dagiti nagduduma ti buyana a makinaria ken nayadal ditoy a seminar ti pananggun-od ti asosasion tapno mairamanda met nga agnam-ay kadaytoy a programa ti Gobierno Nasional babaen ti panangimaton ti Departamento ti Agrikultura (DA).
Nakitaripnong ni Presidente Benigno C. Aquino 111 iti kaaldawan ti Hulio 5, 2012 iti nasao a seminar.
Imbatad ni Mr. Bromeo a papigsaenda ti Pederasion ken mairehistroda amin ti asosasion tapno makasagrapda kadaytoy (85-15 equity) counter-scheme a programa ti Gobierno.
“Kas pangulo ti Pederasion ti mannalon ti Cabugao, makinamingkami a nasayaat iti Gobierno Munisipal nga idauluan ni Mayor Ediboy tapno sapasapkami a mannalon a maipaayan ti pagsayaatan kadaytoy a programa ti DA,” innayon ti Federation President.
Iti sabali a bangir, dimteng metten ni Mr. Nereo S. Daproza, Municipal Rice Program Coordinator iti nakiseminaranna idiay Clarin, Misamis Occidental idi Hunio 25-Hulio 4, 2012. Imbatad ni Mr. Daproza nga impamaysana nga immutektekan ti sirib a naalana iti seminar ken imbingayna ti padas ti Munisipalidad-na iti pannakaidur-as ti teknolohia ken kaammuan ti mannalon.
Panggep ti seminar a patauden ti maysa a lokalidad ti kabaelan ti mannalon nga agpatanor iti bukodda a klase (breeding) ti pagay, teknolohia ken maibagay iti “ecosystem” kadayta a pakaipakatan ti programa tapno agballigi ti panggepna.
Dinakamat ni Daproza ti pammigbig ti DA nga iti kina-receptivity ti mannalon panggep ti programa ti DA ditoy Cabugao ken ti very supportive nga LGU kas partner-da ti kangrunaan a nakapilianna a nagseminar a nangibagianna ti Ilocos Sur. # (Web In-Action)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn